Как ще докажа какво имущество е откраднато, като застрахователя няма предварителна информация за вещите и предметите в дома ми?
В случай на настъпване на събитие по риска „Кражба чрез взлом“, първо трябва незабавно да уведомите РПУ на чиято територия се намира имота. Те ще Ви издадат служебна бележка за удостоверяване на събитието, като за целта Вие трябва да опишете имуществото, което е било обект на кражба. За доказване на настъпилото събитие пред Застрахователната компания е необходимо да представите служебната бележка от РПУ с описа на откраднатото имущество и да приложите съответните документи удостоверяващи вида на откраднатите вещите – касова бележка, гаранционна карта, фактура, договор за покупко-продажба или др.